laion/Wikipedia-Exotic huggingface dataset:
אורמיה (רפואה)

אוּרֶמְיָה (או שַׁיֶּנֶת הַדָּם) היא מצב המתאר את אוסף הסימפטומים המופיעים כאשר תפקוד הכליות נפגע. בין הסימפטומים אפשר למנות: חולשת שרירים פגיעה בגדילה בילדים אנמיה הפרעות אלקטרוליטיות סימפטומים נוירולוגיים יתר לחץ דם פריקארדיטיס עמידות לאינסולין היפרליפידמיה בחילות והקאות אורמיה יכולת להוביל להופעת חַמֶּצֶת אורמית (Uremic Acidosis) כאשר קצב הסינון הגלומרולרי יורד מתחת ל־25 מ״ל לדקה. החמצת שתופיע מתאפיינת בפער אניוני (Anion gap) גבוה (אך לא יותר מ־20 מא״ק לליטר). מדיה וקבצים בנושא אורמיה בוויקישיתוף אורמיה, באתר אנציקלופדיה בריטניקה (באנגלית) שַׁיֶּנֶת הַדָּם במילון רפואה – אורולוגיה ועוד (תשס"ז), באתר האקדמיה ללשון העברית ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יבלבורג

מחוז יבלבורג (בשוודית: Gävleborgs län, יֵבְלֶבּוֹרֶס לֵן) הוא מחוז במרכז שוודיה. הוא השביעי בגודל שטחו והשמיני בגודל אוכלוסייתו במדינה, וכולל 10 קומינים (נפות). יבלבורג מהווה מחוז בחירה ששולח עשרה נציגים לבית המחוקקים השוודי - הריקסדג. מושב המחוז בעיר יבלה (Gävle). ערים אחרות הן סאנדוויקן (Sandviken), הודיקסוואל (Hudiksvall), בולנס (Bollnäs) וסדרהאמן (Söderhamn). המחוז נוסד בשנת 1762 בעקבות הפרדה של החבלים יסטריקלנד, הלסינגלנד והריידלן ממחוז וסטרנורלנד שמצפון. ב-1810 הועבר הריידלן למחוז ימטלנד, וכיום החבלים ששטחיהם נכללים במחוז יבלבורג הם יסטריקלנד, הלסינגלנד, וחלק קטן של דלרנה. מדיה וקבצים בנושא מחוז יבלבורג בוויקישיתוף אתר האינטרנט הרשמי של יבלבורג (בשוודית) (בשוודית) יבלבורג, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של שוודיה. אתם מוזמנים לתרום לוויקיפדיה ולהרחיב אותו.
גביע הארט

גביע הארט, ובשמו המלא הגביע לזכר הארט (באנגלית: The Hart Memorial Trophy) הוא גביע המוענק מדי שנה, מאז 1924, ל-MVP של העונה הרגילה בליגת ה-NHL. זהו הפרס האישי הוותיק ביותר בליגה, ונחשב ליוקרתי ביותר מכל הפרסים האישיים בליגה. הגביע נתרם על ידי דייוויד הארט, אביו של ססיל הארט שהיה מנכ"ל ומאמן מונטריאול קנדיאנס, וקרוי על שמו. הגביע המקורי נתרם ב-1960 להיכל התהילה של ההוקי, והוחלף על ידי הגביע הנוכחי. את הזוכה בגביע בוחר איגוד עיתונאי ההוקי קרח. שערורייה הקשורה בגביע קרתה ב-2008, כאשר החנות המקוונת של אתר האינטרנט של ה-NHL פרסמה למכירה חולצת טי עם הכרזה על אלכסנדר אובצ'קין כזוכה בגביע, שבוע לפני ההכרזה על הזוכה. דובר מטעם ה-NHL טען שמקור הדבר בטעות, וכי הוכנו מוצרים דומים גם למועמדים האחרים לזכייה. עם הכרזת הזוכה התברר שאכן אובצ'קין זכה בגביע.
הנס ממלינג

הנס מֶמְלינג (בגרמנית: Hans Memling; סביבות 1435 – 11 באוגוסט 1494) היה צייר פלמי ממוצא גרמני. הנס ממלינג נולד בזלינגשטאט הסמוכה לפרנקפורט. נעוריו לוטים בערפל, אך כפי הנראה קיבל את הכשרתו כצייר במיינץ או בקלן. בערך ב-1455–1460 היה תלמידו של הצייר הפלמי הנודע רוחיר ון דר ויידן, שהשפיע רבות על יצירתו. ב-1466 עבר לברוז' והושפע גם מן הצייר דירק בוטס, כפי שניתן לראות מציור המזבח של ממלינג "חייה של מרים, אם ישו", שצויר ב-1468, ונמצא כיום בגלריה הלאומית בלונדון. עד מהרה הוא פיתח את סגנונו האישי המאופיין על ידי דמויות הנמצאות במצב של תנועה אשר צוירו בצבעים ססגוניים ועשירים. ציורו המפורסם "יום הדין האחרון" (1466–1473) נמצא עכשיו במוזיאון הלאומי בגדנסק שבפולין. הנס ממלינג צייר גם למעלה מ-25 ציורי דיוקן. הטריפטיכון "מרים, אם ישו הילד עם קדושים ונדבנים" שצויר בשנות השבעים של המאה החמש עשרה הוא טיפוסי ליצירתו של ממלינג. סר דון ג'ון, שהזמין ציור זה, בא מאנגליה לברוז' כדי להשתתף בחגיגות נישואיו של שארל הראשון, דוכס בורגונדיה עם מרגרט מיורק ב- 1468. ממלינג היה קשור עם חצר דוכסות בורגונדיה. אוסף הציורים של מרגרטה לבית הבסבורג כולל טריפטיכון בשם "אלוהי הרחמים" של רוחיר ון דר ויידן שבו צייר הנס ממלינג את המלאכים המופיעים בשני חלקיו הצדדיים של טריפטיכון זה. ב-1477 קיבל ממלינג על עצמו לצייר תמונה של מזבח בעבור בית התפילה של אגודת מוכרי הספרים בברוז'. תמונה זו בשם "שבעת הייסורים של מרים, אם ישו" נמצאת עכשיו בגלריה של טורינו. ב-1479–1480 שימש ממלינג כצייר של מסדר הטמפלרים בברוז'. שמו של ממלינג מופיע ברשימת האנשים שמימנו הלוואה שניתנה למקסימיליאן הראשון, קיסר האימפריה הרומית הקדושה במטרה להגן על פלנדריה בפני מעשי איבה מצד צרפת ב-1480. ציורו של ממלינג "סצנות מחייה של מרים, אם ישו" (1480) נמצא כיום במוזיאון פינקוטק הישן במינכן. ציורו המפורסם של ממלינג "מות הקדושים של אורסולה ושל מלוויה" (1489) נמצא עכשיו במוזיאון הטמפלרים בברוז'. בציוריו המאוחרים של ממלינג קיימים יסודות של ציורי הרנסאנס המוקדמים, כמו ציורו "המדונה והילד" בגלריית אופיצי בפירנצה. הנס ממלינג מת בברוז' בשנת 1494. דיוקן של איש צעיר בגלריית האקדמיה בונציה דיוקן של איש מבוגר במוזיאון המטרופוליטן לאמנות דיוקן של תומאסו פורטינרי במוזיאון המטרופוליטן לאמנות דיוקן של וויליאם מורל במוזיאונים המלכותיים לאמנויות יפות של בלגיה דיוקן רעייתו של וויליאם מורל במוזיאונים המלכותיים לאמנויות יפות של בלגיה מדיה וקבצים בנושא הנס ממלינג בוויקישיתוף הנס ממלינג, באתר "Find a Grave" (באנגלית) הנס ממלינג, באתר אנציקלופדיה בריטניקה (באנגלית) הנס ממלינג, באתר MusicBrainz (באנגלית) הנס ממלינג, באתר Discogs (באנגלית)
משטרת המס הרוסית

משטרת המס הרוסית (ברוסית: Федеральная служба налоговой полиции Российской Федерации; רשמית "השירות הפדרלי של משטרת המס של הפדרציה הרוסית") נוסדה ב-18 במרץ 1992 כיורשת למינהל 5 בקג"ב, בשם המינהל הראשי לחקירות מס (Главное управление налоговых расследований) שתחת שירות המיסים הממלכתי. בראש הארגון עמד גנרל הקג"ב ב. יאמפולסקי. ב-20 במאי 1993 המינהל הפך למחלקת משטרת המס וב-17 בדצמבר 1995 המחלקה הפכה לשירות משטרת המס הפדרלית. המשטרה פעלה כזרוע אכיפת חוק פדרלית ועסקה במאבק בפשעי מס והפרות חוק כלכליות, כמו כן עסקה המשטרה גם במאבק בשוחד ובשחיתות בארגוני המס. ב-16 במרץ 2000 ממלא מקום הנשיא, ולדימיר פוטין, חתם על צו שקבע כי המשטרה אחראית לביטחונה הכלכלי של רוסיה. במדינות שכנות, כליטא וקזחסטן הוקמו ארגונים בהשראת משטרת המס הרוסית (המקבילה הקזחית נושאת את השם המשטרה הפיננסית והיא כפופה למשרד האוצר הקזחי). ב-1 ביולי 2003 משטרת המס פורקה ורוב הסמכויות לחקירות פיננסיות וכ-14 אלף עובדים הועברו לידי המחלקה לפשעי מס של המינהל הראשי לביטחון כלכלי ומלחמה בשחיתות במשרד הפנים הרוסי (Управлению по налоговым преступлениям МВД) שהוקמה באותו יום. יתר כ-40 אלף עובדים ותשתיות הועברו למשטרת הסמים הפדרלית שהוקמה באותה עת. סרגיי אלמאזוב (1993–1999) ויאצ'סלב סולטאגנוב (1999–2001) מיכאיל פרדקוב (2001–2003) מדיה וקבצים בנושא משטרת המס הרוסית בוויקישיתוף אתר האינטרנט הרשמי של משטרת המס הרוסית [דף ארכיון] החוק אודות משטרת המס הרוסית מעמד משטרת המס הרוסית על פי החוק הרוסי
1906 בארצות הברית

1906 בארצות הברית הייתה השנה בה חגגה ארצות הברית 130 שנה מיום היווסדה. הנשיא: תאודור רוזוולט (המפלגה הרפובליקנית) סגן הנשיא: צ'ארלס וורן פיירבנקס (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 18 באפריל – רעידת האדמה בסן פרנסיסקו בעוצמה של 7.9 בסולם ריכטר פוגעת בסן פרנסיסקו. בעקבות רעידת האדמה פרצו שרפות אשר השמידו את מרבית בתי העיר. ככל הנראה נהרגו ברעידת האדמה כ-3,000 אנשים, אף שהמספרים הרשמיים נמוכים הרבה יותר. כ-225,000 עד 300,000 תושבים נותרו ללא קורת גג (מתוך אוכלוסייה של 400,000 תושבים). 29 ביוני – מסה ורדה הוכרז כפארק לאומי. 24 בספטמבר – נשיא ארצות הברית תאודור רוזוולט מכריז על מגדל השטן שבמדינת ויומינג כמונומנט לאומי. 8 בדצמבר – פטריפייד פורסט שבמדינת אריזונה הוכרז כמונומנט לאומי. 10 בדצמבר – נשיא ארצות הברית תאודור רוזוולט זוכה בפרס נובל לשלום על חלקו במשא ומתן לשלום במלחמת רוסיה–יפן. 8 בפברואר – צ'סטר קרלסון, ממציא אמריקאי שהמציא את מכונת הצילום (נפטר ב-1968) 28 בפברואר – באגסי סיגל, מראשי המאפיה האמריקאית (נפטר ב-1947) 6 במרץ – לואיס פרנסיס קריסטלו, קומיקאי אמריקאי, מהצמד אבוט וקוסטלו (נפטר ב-1959) 3 ביוני – ג'וזפין בייקר, רקדנית, זמרת ושחקנית (נפטרה ב-1975) 22 ביוני – בילי ויילדר, תסריטאי ובמאי קולנוע (נפטר ב-2002) 1 ביולי – אסתי לאודר, חלוצת קוסמטיקה (נפטרה ב-2004) 8 ביולי – פיליפ ג'ונסון, אדריכל אמריקני (נפטר ב-2005) 5 באוגוסט – ג'ון יוסטון, במאי קולנוע אמריקני (נפטר ב-1987) 30 בנובמבר – ג'ון דיקסון קאר, סופר מתח אמריקאי (נפטר ב-1977) פרק זה לוקה בחסר. אנא תרמו לוויקיפדיה והשלימו אותו. 13 במרץ – סוזן ב. אנטוני, פעילה למען זכויות הנשים בארצות הברית (נולדה ב-1820) 7 במאי – מקס ג'וד - שחמטאי (נולד ב-1851) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אליין פרוג'קט

אליין פרוג'קט (אנגלית: Alien Project) הוא כינויו של יוצר הטראנס הישראלי ארי לינקר. סגנונו המוזיקלי של לינקר הוא טראנס פסיכדלי וטכנו. לינקר החל את דרכו בשנת 1994, לאחר שהתוודע למוזיקת הטראנס בטיול בגואה שבהודו. הוא נחשב לאחד החלוצים בתחום זה בישראל, משום שהיה בין הראשונים שייבאו סגנון זה לארץ והיה בין הראשונים שהופיעו במסיבות טראנס. בשנים 1996–1997 בערך יצר את הדיסק הראשון שלו "Cosmic Communications Compilation". במקביל עבד כדי ג'יי, והופיע בארץ ובעולם. ניסיונו כדי ג'יי תרם ליצירתו. כאשר התגורר לינקר בתל אביב, התברר לו שהוא שכן של אבי ניסים וליאור פרלמוטר המרכיבים את הצמד Astral Projection, מראשוני הישראלים שעסקו במוזיקת טראנס. הוא התיידד עמם ועבד בסטודיו שלהם, ולמד מניסיונם כיצד ליצור מוזיקה באופן מקצועי יותר. כמחווה לצמד, ביצע לינקר רמיקס לאחד הטראקים של הצמד, "People Can Fly". הרמיקס יצא לאור יחד עם הטראק המקורי. הוא החל לעבוד יחד עם ג'ון בליי שכינויו היה Trance Meister ובעברו היה מתופף ומתכנת בהרכב Juno Reactor. בשנת 2001 הוציא לאור את האלבום הראשון שלו "Midnight Sun" תחת הלייבל פונוקול. מספר חודשים לאחר מכן הוציא את האלבום השני שלו "Dance or Die". האלבום המצליח ביותר מבחינה כלכלית של לינקר הוא "Aztechno Dream". החל משנת 2004 חבר ב"H2O Team" ובלייבל "H2O Records" ביחד עם אבי אלגרנטי (Space Cat) ועידו לירן (Quadra). אליין פרוג'קט משתף פעולה עם Space Cat תחת השם Alien Vs The Cat. 2001 - Midnight Sun 2002 - Dance Or Die 2002 - Aztechno Dream 2004 - Dont Worry Be Groovy! 2007 - Activation Portal אליין פרוג'קט, באתר ספוטיפיי אליין פרוג'קט, באתר סאונדקלאוד (באנגלית) אליין פרוג'קט, באתר MusicBrainz (באנגלית) אליין פרוג'קט, באתר דיזר אליין פרוג'קט, באתר Discogs (באנגלית) אליין פרוג'קט, באתר Songkick (באנגלית) אליין פרוג'קט, דף שער בספרייה הלאומית
1905 בארצות הברית

1905 בארצות הברית הייתה השנה בה חגגה ארצות הברית 129 שנה מיום היווסדה. הנשיא: תאודור רוזוולט (המפלגה הרפובליקנית) סגן הנשיא: התפקיד לא היה מאויש עד 4 במרץ, צ'ארלס וורן פיירבנקס (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 4 במרץ – הנשיא תאודור רוזוולט מתחיל תקופת כהונה ראשונה מלאה בבית הלבן. 6 באפריל - 19 ביולי - שביתת האיגוד המקצועי בשיקגו במהלכה נהרגים באלימות 21 בני אדם ו-416 נפצעים. 10 במאי – טורנדו פוגע בעיירה סניידר שבאוקלהומה. באירוע נהרגו כ-97 בני אדם. 15 במאי – לאס וגאס נוסדה. 27 ביוני – בשיקגו נערך כנס הקמתו של ה-IWW, ארגון פועלים קומוניסטי בעל השפעה רבה בארצות הברית של תחילת המאה ה-20. 5 בספטמבר – במדינת מיין נחתם הסכם פורטסמות' המסיים את מלחמת רוסיה–יפן. 11 בספטמבר – 19 אנשים נהרגים ו-48 נפצעים באורח קשה כאשר רכבת עילית במנהטן יורדת מהפסים. 5 באוקטובר – המטוס השלישי של האחים רייט (Wright Flyer III), אותו הטיס וילבור רייט, הצליח להישאר באוויר במשך 39 דקות. זוהי הטיסה הראשונה של מטוס שנמשכה מעל חצי שעה. ספריו של מארק טוויין, הרפתקאותיו של האקלברי פין והרפתקאותיו של תום סויר מוחרמים בספרייה הציבורית של ברוקלין כיוון שהם מבטאים "דוגמה רעה". בניו יורק נוסד "המוסד לאומנות המוזיקה" הידוע היום בשם בית הספר ג'וליארד. 4 בינואר – סטרלינג הולוויי, שחקן אמריקני (נפטר ב-1992) 2 בפברואר – איין ראנד, סופרת ופילוסופית אמריקאית (נפטרה ב-1982) 23 במרץ – ג'ואן קרופורד, שחקנית קולנוע אמריקאית (נפטרה ב-1977) 24 באפריל – רוברט פן וורן, סופר ומשורר אמריקאי, 3 פעמים זוכה פרס פוליצר (נפטר ב-1989) 25 באפריל – קליפורד סימאק, סופר מדע בדיוני אמריקאי (נפטר ב-1988) 16 במאי – הנרי פונדה, שחקן קולנוע אמריקאי, זוכה פרס טוני (נפטר ב-1982) 31 באוקטובר – הארי הארלו, פסיכולוג אמריקני (נפטר ב-1981) 24 בדצמבר – הווארד יוז, טייס ומפיק קולנוע אמריקאי (נפטר ב-1976) פרק זה לוקה בחסר. אנא תרמו לוויקיפדיה והשלימו אותו. 4 בינואר – תיאודור תומאס, מוזיקאי ומנצח אמריקאי (נולד ב-1835) 15 בפברואר – לו וולאס, קצין בצבא ארצות הברית. (נולד ב-1827) 1 ביולי – ג'ון היי, מזכיר המדינה של ארצות הברית (נולד ב-1838) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1904 בארצות הברית

1904 בארצות הברית הייתה השנה בה חגגה ארצות הברית 128 שנה מיום היווסדה. הנשיא: תאודור רוזוולט (המפלגה הרפובליקנית) סגן הנשיא: התפקיד לא היה מאויש פרק זה לוקה בחסר. אנא תרמו לוויקיפדיה והשלימו אותו. 7-8 בפברואר - השרפה הגדולה בבולטימור: שרפה מתרחשת במרכז העיר בולטימור ונמשכת 30 שעות ברציפות. השריפה הרסה 1545 בניינים (70 גושי מבנים) שהיוו את רוב שטח מרכז בולטימור. 23 בפברואר – ארצות הברית רוכשת את השליטה באזור תעלת פנמה תמורת 10 מיליון דולר. 12 במרץ – מסתיימת חפירת המנהרה (שנמשכה 30 שנה) תחת נהר הדסון, המחברת את העיר ג'רסי עם ניו יורק 1 ביולי – 23 בנובמבר - נערכה האולימפיאדה השלישית בסנט לואיס. 8 בנובמבר – הבחירות לנשיאות ארצות הברית 1904: הנשיא הרפובליקני תאודור רוזוולט מביס את הסנאטור הדמוקרטי אלטון ב. פרקר בבחירות לנשיאות ארצות הברית 27 באוקטובר – הקו התת-קרקעי הראשון של הרכבת התחתית בניו יורק נפתח. 31 בדצמבר – החגיגה הראשונה של ערב השנה החדשה נערכת בכיכר טיימס סקוור בניו יורק. 7-8 בפברואר: השרפה הגדולה בבולטימור 8 בנובמבר: הבחירות לנשיאות ארצות הברית 1904: הנשיא הרפובליקני תאודור רוזוולט מביס את הסנאטור הדמוקרטי אלטון ב. פרקר בבחירות לנשיאות ארצות הברית 16 בפברואר – ג'ורג' קנאן, דיפלומט והיסטוריון אמריקאי (נפטר ב-2005) 23 בפברואר – ויליאם שיירר, עיתונאי והיסטוריון אמריקאי (נפטר ב-1993) 2 במרץ – ד"ר סוס, סופר אמריקאי (נפטר ב-1991) 20 במרץ – פרדריק סקינר, פסיכולוג אמריקני (נפטר ב-1990) 7 באפריל – ראלף באנץ', דיפלומט אמריקאי, חתן פרס נובל לשלום (נפטר ב-1971) 22 באפריל – רוברט אופנהיימר, פיזיקאי אמריקאי-יהודי, אבי פצצת האטום (נפטר ב-1967) 2 ביוני – ג'וני וייסמילר, אלוף אולימפי בשחייה ושחקן קולנוע אמריקאי (נפטר ב-1984) 24 ביוני – פיל האריס, זמר אמריקאי (נפטר ב-1995) 21 באוגוסט – קאונט בייסי, מוזיקאי אמריקאי (נפטר ב-1984) פרק זה לוקה בחסר. אנא תרמו לוויקיפדיה והשלימו אותו. 10 במאי – הנרי מורטון סטנלי, עיתונאי ומגלה ארצות אמריקאי (נולד ב-1841) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
גביע ארט רוס

גביע ארט רוס (באנגלית: The Art Ross Trophy) הוא גביע המוענק מדי שנה, מאז 1948, למבקיע המצטיין בעונה הרגילה בליגת ה-NHL. בניגוד לענפים אחרים, המבקיע המצטיין הוא השחקן שצבר את מירב הנקודות - סיכום של השערים שכבש ושל האסיסטים שמסר. זהו פרס ההבקעה הראשי ב-NHL, והוא ותיק וחשוב יותר מתואר מבקיע השערים המצטיין (עליו זוכים בגביע מוריס "רוקט" רישאר). הגביע נתרם על ידי ארט רוס, שחקן מצטיין בראשית המאה ה-20 ולאחר מכן שופט, מאמן ועסקן, הידוע בעיקר כמנכ"ל (ולפרקים גם המאמן) של בוסטון ברואינס למן היווסדה ב-1924 ועד 1954. בניגוד לגביע מוריס "רוקט" רישאר, בגביע ארט רוס יכול לזכות רק שחקן אחד מדי שנה. אם יש שוויון בנקודות בין מספר שחקנים בראשות דירוג המבקיעים, שובר השוויון הוא כמות השערים שכל שחקן הבקיע. אם עדיין קיים שוויון, זוכה השחקן ששיחק פחות משחקים במהלך העונה. במידה ועדיין קיים שוויון, השחקן שכבש ראשון במהלך העונה הוא הזוכה. במהלך ההיסטוריה של הגביע קרו שלושה מקרים של שוויון בראשות דירוג המבקיעים (1962, 1980, 1995) וכולם הוכרעו בעזרת שובר השוויון הראשון. מטבע הדברים, מרבית הזוכים בגביע היו שחקני התקפה. המגן היחיד שזכה בגביע הוא בובי אור, שזכה בו פעמיים. ‏* עונה מקוצרת של 48 משחקים בלבד ‏** עונה מקוצרת בשל מגפת הקורונה ‏*** עונה מקוצרת של 56 משחקים בלבד מדיה וקבצים בנושא גביע ארט רוס בוויקישיתוף
אלו בלאק

אגברט נתניאל דוקינס השלישי (באנגלית: Egbert Nathaniel Dawkins III; נולד ב-7 בינואר 1979) ידוע בשם הבמה אלו בלאק "Aloe Blacc", הוא זמר מוזיקת נשמה, פזמונאי ומוזיקאי אמריקאי, מועמד פרס גראמי שהתפרסם בשל שירו "I Need a Dollar" ומהסינגל "Wake Me Up" אותו כתב וביצע יחד עם הדי.ג'יי השוודי אביצ'י. דוקינס נולד באורנג' קאונטי, קליפורניה לזוג הורים מפנמה. בלאק התחיל את הקריירה שלו ב-1995 בתור ראפר בלהקת אינדי ראפ שנקראת Emanon. עד סוף שנות התשעים הוא הפך לנוסע סמוי בסיבוב ההופעות של לוטפאק (להקת היפ הופ אמריקאית) באירופה. המוזיקה של דוקינס מכילה אלמנטים של ג'אז, רית'ם אנד בלוז, מוזיקת נשמה והיפ הופ. ב-2010 אפיק רקורדס אישרו שחתמו עם בלאק על חוזה הקלטות בבריטניה ואירלנד. הוא הקליט גרסה לשיר של ג'ון לג'נד "Ordinary People" בספרדית, השיר נקרא "Gente Ordinaria". שירו "I Need a Dollar" הוא הפתיח של הסדרה "איך להצליח באמריקה" מ-HBO, השיר קודם ב-iTunes ושבוע לאחר מכן, ב-17 בדצמבר 2010, הוא הופיע ב"תוכנית הלילה של ג'ימי פאלון" ו-"Later... with Jools Holland" ובתוכנית של קונאן אובריין ב-20 בינואר 2011. אלבומו "Good Things" שוחרר ב-30 בספטמבר 2010. שירו "I Need A Dollar" פורסם בפסקול של משחק האגרוף, "Fight Night Champion" של "EA Sports" ב-2011. באפריל 2011 שירו "I Need A Dollar" קודם בפרסומת של החברה הסלולרית Boost Mobile. אלו בלאק כתב והלחין את השיר "At All" לאלבום "Good News" של לנה מאיר לנדרט, אחרי שפגש את הזמרת הגרמנייה באחורי הקלעים של תוכנית טלוויזיה. בשנת 2013 שיתף פעולה עם הדיג'יי אביצ'י בשיר ״Wake Me Up", שכבש את המקומות הראשונים ברחבי עולם. בשנת 2014 שיחק בתפקיד קטן בסרט הביוגרפי "קומו על הרגליים" אודות חיו של ג'יימס בראון, אותו גילם צ'דוויק בוזמן. בשנת 2019 הופיע גם בתפקיד אורח בסדרת הפשע "הסנדק של הארלם". The Aloe Blacc EP" - 2003" Shine Through" - 2006" 2010 - Good Things 2013 - "Lift Your Spirit" Stretch Marx" - 1995" - קלטת שמע Imaginary Friends" - 1996" - קלטת שמע PSI, Outside looking in" - 1997" 1998 - "Dawns Second Coming" - קלטת שמע Acid 9" - 1998" Mc's Like Me" - 1999" Anon & On" - 2002" The Waiting Room" - 2004" Open Your Mind" - 2009" מדיה וקבצים בנושא אלו בלאק בוויקישיתוף אתר האינטרנט הרשמי של אלו בלאק (באנגלית) אלו בלאק, ברשת החברתית פייסבוק אלו בלאק, ברשת החברתית אקס (טוויטר) אלו בלאק, ברשת החברתית אינסטגרם אלו בלאק, ברשת החברתית טיקטוק אלו בלאק, סרטונים בערוץ היוטיוב אלו בלאק, במסד הנתונים הקולנועיים IMDb (באנגלית) אלו בלאק, באתר אפל מיוזיק (באנגלית) אלו בלאק, באתר ספוטיפיי אלו בלאק, באתר סאונדקלאוד (באנגלית) אלו בלאק, באתר Last.fm (באנגלית) אלו בלאק, באתר AllMusic (באנגלית) אלו בלאק, באתר MusicBrainz (באנגלית) אלו בלאק, באתר דיזר אלו בלאק, באתר Yandex.Music (ברוסית) אלו בלאק, באתר Discogs (באנגלית) אלו בלאק, באתר Songkick (באנגלית) אלו בלאק, באתר Genius אלו בלאק, באתר בילבורד (באנגלית)
משרד הרכבות של רוסיה

משרד הרכבות של רוסיה (Министерство путей сообщения) היה משרד ממשלתי ברוסיה שבאחריותו היה ניהול מערך הרכבות במדינה. המשרד הוקם לראשונה ב-16 ביוני 1865 בתקופת האימפריה הרוסית והוא היה אחראי על כלל דרכי התחבורה באימפריה. בתקופת ברית המועצות המשרד היה אחראי על מסילות הברזל בלבד וכך היה גם לאחר פירוק ברית המועצות. המשרד פורק ב-9 במרץ 2004 במקביל לייסוד חברת מסילות הברזל הרוסיות והקמת על פי צו נשיאותי של נשיא רוסיה מ-9 במרץ 2004, משרד הרכבות הרוסי פורק וסמכויותיו פוצלו והועברו לידי גופים כדוגמת השירות הפדרלי לפיקוח על התחבורה והסוכנות הפדרלית לתחבורת רכבות (Федеральное агентство железнодорожного транспорта, Росжелдор) האחראית מטעם משרד התחבורה הרוסי על אחזקות המדינה בתחום מסילות הברזל והרכבות ואחראית לפיקוח על חברות הרכבות והתנהלותן בתחום הרכבות. מאז 2014, הסוכנות מנהלת את חברת הרכבות של חצי האי קרים. חלק ניכר מתפקידי וסמכויות המשרד הופרטו והועברו לידי חברת מסילות הברזל הרוסיות. חברת הרכבות הרוסית מדיה וקבצים בנושא משרד הרכבות של רוסיה בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
גרם שמיים

גֶּרֶם שָׁמַיִם (ברבים: גַּרְמֵי שָׁמַיִם) הוא עצם טבעי משמעותי אשר מצוי בחלל. גרמי השמיים מחולקים על ידי הקהילה האסטרונומית למספר קטגוריות משנה. תחום שמות גרמי השמיים וקטלוגם התפתח במהלך ההיסטוריה בד בבד עם התפתחות חקר האסטרונומיה. בעת העתיקה הוענקו שמות רק לשמש, לירח, לכמה מאות כוכבים ולכוכבי הלכת שנראו בקלות לעין אנושית. אך מספר העצמים שנצפו בחלל זינק במאות השנים האחרונות מכמה מאות ללמעלה ממיליארד, והוא ממשיך לגדול מדי שנה. מצב זה יצר את הצורך במערכת שיום סיסטמטית, שתאפשר לזהות עצמים אלה באופן חד משמעי. לעצמים שההתעניינות בהם גדולה יותר, מייחדים שמות ספציפיים. כיום, האיגוד האסטרונומי הבין־לאומי מוכר על ידי האסטרונומים והמדענים ברחבי העולם כגוף בעל הסמכות הרשמית לשיום בפועל של גופים שמימיים. האיגוד יצר מספר מערכות נומנקלטורה סיסטמטיות עבור הגופים השמימיים השונים. גרם שמיים עמוק
אנדרואיד

האם התכוונתם ל... אנדרואיד (יצור מלאכותי) – יצור מלאכותי (בדרך כלל רובוט) הדומה בצורתו ובהתנהגותו לאדם אנדרואיד (מערכת הפעלה) – מערכת הפעלה המיועדת למכשירים ניידים ומבוססת על ליבת לינוקס דרואיד (פירושונים)
ג'ון ארנה ריסה

ג'ון ארנה סמונדסת' ריסה (בנורווגית: John Arne Riise; נולד ב-24 בספטמבר 1980) הוא כדורגלן עבר נורווגי ששיחק בעמדת המגן השמאלי ושיאן ההופעות בנבחרת נורווגיה. ג'ון הוא אחיו הגדול של ביורן הלגה ריסה, גם הוא בנבחרת נורווגיה ושיחק בעבר בקבוצות סטנדרד ליאז' ופ.צ. בריסל. ג'ון ארנה ריסה החל את הקריירה שלו בקבוצת אולסון, ועד מהרה הפך לשחקן הרכב בקבוצה, ששיחקה באותה התקופה בליגת המשנה בנורווגיה. בשנת 1998 השחקן נרכש על ידי מועדון הפאר הצרפתי מונקו והפך כבר בעונתו השנייה לשחקן הרכב מרכזי בקבוצה ושיחק 21 משחקי ליגה ועזר לקבוצה לזכות באליפות צרפת בעונה זו. בעונה שלאחר מכן, החל ריסה את העונה בהרכב הפותח אך מעמדו נחלש בקבוצה לאחר שהביע את רצונו לעזוב את הקבוצה לפרמייר ליג. מספר קבוצות אנגליות, ביניהן בלקברן רוברס, פולהאם ולידס יונייטד, שהגישה את ההצעה הגבוהה ביותר מבין הקבוצות - 6 מיליון לירות שטרלינג, רצו את ריסה בשורותיהן אך לבסוף חתם הנורווגי בקבוצת ליברפול, שהציעה על השחקן 4 מיליון לירות שטרלינג. ריסה עבר לשורות ליברפול בעונת 2001/2002 ועד מהרה הפך לשחקן הרכב קבוע בקבוצה והגיע עמה למעמדי סגנות הפרמייר ליג ב-2002, זכייה בגביע ה-FA ב-2006, זכייה בליגת האלופות ב-2005 וסגנות ליגת האלופות ב-2007. במהלך עונת 2007/2008 חלה ירידה משמעותית ביכולתו של ריסה ובעקבות זאת שותף במספר מועט של משחקים. בסיום העונה עבר לשחק ברומא. ביולי 2011 חתם ריסה במועדון הכדורגל פולהאם, שם משחק אחיו הצעיר בירון הלגה ריסה. ב-21 ביולי 2011 ערך את הופעתו הבכורה בקבוצה נגד קרוסדרס הצפון אירית במסגרת הליגה האירופית. ב-1 בספטמבר 2014 חתם בקבוצת אפואל ניקוסיה הקפריסאית לשנתיים. ב-25 במאי 2015 עזב את הקבוצה. ב-25 באוגוסט 2015 חתם בדלהי דינאמוס ההודית. ב-11 במרץ 2016 חזר לקבוצת נעוריו אולסון לאחר 18 שנה. ב-14 ביוני 2016 הודיע על פרישה בגיל 35. מדיה וקבצים בנושא ג'ון ארנה ריסה בוויקישיתוף ג'ון ארנה ריסה, באתר Transfermarkt ג'ון ארנה ריסה, באתר Soccerway ג'ון ארנה ריסה, באתר BDFutbol ג'ון ארנה ריסה, באתר WorldFootball.net ג'ון ארנה ריסה, באתר National Football Teams ג'ון ארנה ריסה, באתר FootballDatabase.eu פרופיל המאמן, באתר Transfermarkt
פרס טד לינדזי

פרס טד לינדזי (באנגלית: The Ted Lindsay Award), לשעבר פרס לסטר פירסון, הוא פרס המוענק מדי שנה, מאז 1971, לשחקן המצטיין של העונה הרגילה בליגת ה-NHL על פי בחירת השחקנים החברים באיגוד שחקני ה-NHL. הוא נחשב כמשלים לגביע הארט הוותיק והיוקרתי ממנו, גביע ה-MVP שאת הזוכה בו בוחר איגוד כתבי ההוקי קרח. הפרס קרוי על שם טד לינדזי, מכוכבי דטרויט רד וינגס בשנות ה-50, שהוביל באותן שנים את הניסיונות הראשונים להתאגדות מקצועית של השחקנים. בשל פעילותו סולק מקבוצתו והועבר לשיקגו בלאק הוקס. פעילותו הניחה את היסוד להקמת איגוד השחקנים ב-1967. עד אפריל 2010 נקרא הפרס פרס לסטר פירסון, על שם לסטר פירסון שהיה ראש ממשלת קנדה וחתן פרס נובל לשלום, ובצעירותו היה שחקן ומאמן הוקי קרח מצטיין.
יז'י דודק

יז'י הנריק דודק (בפולנית: Jerzy Henryk Dudek; נולד ב-23 במרץ 1973 בריבניק, פולין) הוא כדורגלן עבר פולני ששיחק בעמדת השוער ובנבחרת פולין. התחיל את הקריירה המקצוענית בקבוצות הפולניות קונקורדיה קנורוב וסוקול טיצ'י. ב 1996 עבר לשחק בקבוצת פיינורד שבהולנד. ב-31 באוגוסט 2001 חתם בקבוצת ליברפול כמחליף לשוערה הקודם של הקבוצה, סאנדר ווסטרבלד. לאחר שסבל מהופעות חלשות במסגרת מונדיאל 2002 ובשערה של ליברפול בתחילת עונת 2002/2003 הפך לשוער המשנה, אך חזר להרכב לאחר זמן מה בעקבות פציעת שוערה השני של ליברפול כריס קירקלנד. ב־25 במאי 2005, דודק הפך לגיבור של ליברפול אחרי הופעה מדהימה בשערה של הקבוצה במשחק הגמר של ליגת האלופות נגד האיטלקית מילאן באיסטנבול, טורקיה. במהלך המשחק הציל מספר שערים בטוחים, ובדקה ה117 של המשחק מנע מחלוץ מילאן, אנדריי שבצ'נקו, להבקיע את שער הניצחון לאיטלקים. המשחק נגמר בתוצאה 3:3 בסיום 120 דקות, והקבוצות נשלחו לדו-קרב של בעיטות הכרעה מ11 מטרים. דודק עצר שתי בעיטות וזכה יחד עם ליברפול בגביע. במסגרת בעיטות ההכרעה, דודק ביצע "טקס" לפני כל בעיטת שחקן יריב, כאשר התנועע על קו השער בצורה מוזרה ומבלבלת, שבסופו של דבר התגלתה כיעילה ביותר, למרות מחאתם של שחקני מילאן. בריאיון לאחר המשחק, ציין דודק כי למד את התנועות שביצע בזמן בעיטות ההכרעה משוער העבר של ליברפול, ברוס גרובלאר. בקיץ 2007 עבר דודק לריאל מדריד, ושימש אותה כשוערה השני עד לעזיבתו ב-21 במאי 2011 במשחק סיום העונה של הקבוצה בניצחון 8-1 על אלמריה. לאחר שעזב את ריאל מדריד הודיע דודק על פרישה ממשחק בקבוצות, אך הודיע כי יישאר שוער נבחרת פולין לפחות עד לסיום יורו 2012.(אליו לא זומן) ב-4 ביוני 2013 שיחק במשחקו האחרון בנבחרת. דודק נשוי למירלה ואב ל-3 ילדים, אלכסנדר, ויקטוריה ונטליה. אביו עבד ככורה. דודק פתח אקדמיה לכדורגל יחד עם אחיו, דריוש, שהיה גם הוא כדורגלן. ליגת העל ההולנדית - 1998/1999 מגן יוהאן קרויף - 1999 גביע הפוטבול ליג - 2002/2003 ליגת האלופות - 2004/2005 הסופר קאפ האירופי - 2005 גביע ה-FA - 2005/2006 מגן הקהילה - 2006 לה ליגה - 2007/2008 גביע המלך הספרדי - 2010/2011 הסופר קאפ הספרדי - 2008 מדיה וקבצים בנושא יז'י דודק בוויקישיתוף אתר האינטרנט הרשמי של יז'י דודק יז'י דודק, באתר Transfermarkt יז'י דודק, באתר Fussballdaten.de (בגרמנית) יז'י דודק, באתר Soccerway יז'י דודק, באתר BDFutbol יז'י דודק, באתר WorldFootball.net יז'י דודק, באתר National Football Teams יז'י דודק, באתר FootballDatabase.eu